Որեւէ իրավիճակ արագ վերլուծելու համար կարեւոր է մտածել ոչ այնքան անուններով, ընդհանրապես՝ բովանդակությամբ, որքան իրավիճակային քարտեզներով: Հա՛տկապես արագ փոփոխվող, դինամիկ իրավիճակում հեշտ է խճճվել մանրամասների, ենթադրությունների մեջ, տրվել պահի տրամադրությանը, անձնական կամ խմբային համակրանքներին ու հակակրանքներին: Վերացարկումն այդ ամենից եւ իրավիճակը քարտեզի վերածելը թույլ է տալիս խուսափել այդ վտանգներից եւ բարդ թվացող հարցերը հանգեցնել ընդհուպ միչեւ պարզ թվաբանական խնդիրների: Պարտադիր չէ իմանալ քաղաքի բոլոր փողոցներն ու շենքերը. կողմնորոշվելու համար բավական է ունենալ քաղաքի գլխավոր պողոտաների, հրապարակների եւ խաչմերուկների գծագիրը: